कोकम
कोकम (वानस्पतिक नाम : Garcinia indica) मैंगोस्टीन कुल का एक पादप है। इसके फल का उपयोग रसोई में, दवा बनाने में तथा औद्योगिक कार्यों में किया जाता है। इसके फल गहरे रंग के जामुनी से लेकर काले रंग के चिपचिपे और टेढ़े-मेढ़े किनारे वाले होते हैं। इसके फल को बेचने से पहले प्रायः आधा काटकर धूप में आधा सुखाया जाता है और भारतीय पाकशैली में इसका प्रयोग मसाले की तरह किया जाता है।इसके धूप में सुखाए हुए विकल्प को 'आमसल कोकम' या 'कोकाम' कहते हैं। इसका प्रयोग अकसर महाराट्री, कोंकण और गुजराती पाकशैली में किया जाता है। इसे खाने में मिलाने से यह खाने को गुलाबी से बैंगनी रंग प्रदान करता है और खट्टा-मीठा स्वाद प्रदान करता है। करी और अन्य व्यंजन में प्रयोग करने के लिए यह इमली का एक अच्छा विकल्प है।